Προς τον Αναπληρωτή Διευθυντή Περιφερειακής Δ/νσης Α/θμιας και Β/θμιας Εκ/σης Κεντρικής Μακεδονίας κο Μπαχαράκη Θωμά

Κύριε Διευθυντά

Σας ενημερώνω ότι το **19ο Δημοτικό σχολείο Σερρών** έχει βραβευθεί για το πρόγραμμα **ERASMUS+ με θέμα τους Ολυμπιακούς Αγώνες**, με την **Εθνική Ετικέτα Ποιότητας e-twinning για το πρόγραμμα ESCALES,** ως αναγνώριση ποιοτικού έργου που ακολουθεί ευρωπαϊκά πρότυπα.

Για το λόγο αυτό σας επισυνάπτω σχετικό συνημμένο αρχείο για την ενημέρωσή σας.

Πραγματικά η εκ/κός γαλλικής **ΠΕ05 κα Μακρυπούλια Σταματούλα** και οι **μαθητές/ήτριες του σχολείου** αξίζουν πολλά συγχαρητήρια για την επιτυχημένη συμμετοχή τους στο Πρόγραμμα Erasmus+ 2020 που αφορά «Συμπράξεις ανταλλαγών μεταξύ σχολείων ΚΑ229», με τίτλο ESCALES, «L’Europe pour s’ ouvrir à la Citoyenneté et à l' Engagement par le Sport» («Η Ευρώπη ως μέσο προσέγγισης της Πολιτειότητας και της Ενασχόλησης με τον Αθλητισμό) το οποίο εντάσσεται στον άξονα συνεργασίας με γενικό τίτλο «Partageons tous ensemble la passion des Jeux» («Ας μοιραστούμε όλοι μαζί το πάθος για τους Ολυμπιακούς αγώνες»).

Το πρόγραμμα υλοποιήθηκε τον Μάιο 2022, με την παιδαγωγική καθοδήγηση και υποστήριξη των ΣΕΕ γαλλικής γλώσσας ανά την Ελλάδα, με τη στήριξη της Πρεσβείας της Γαλλίας στην Ελλάδα και υπό τον συντονισμό, για την Ελλάδα, του Γαλλικού Ινστιτούτου Ελλάδος, σε συνεργασία με την Εθνική Ολυμπιακή Ακαδημία.

Αξίζει πολλά συγχαρητήρια και **ο Διευθυντής του 19ου Δημοτικού σχολείου Σερρών κος Γεώργιος Ποργιόπουλος**  για την υποστήριξη καινοτόμων ευρωπαϊκών προγραμμάτων στο σχολείο του, καθώς και οι **συνάδελφοι εκπαιδευτικοί**  που συμμετείχαν στην παιδαγωγική ομάδα του έργου ERASMUS+ και συνέβαλαν στην επιτυχημένη διεξαγωγή του προγράμματος.

Mε τη συμμετοχή σε τέτοια σημαντικά ευρωπαϊκά προγράμματα εμπλουτίζεται το Πορτφόλιο του σχολείου αφού η υλοποίηση των προγραμμάτων αυτών προσδίδει προστιθέμενη αξία στη δημόσια εκπαίδευση και μάθηση των μαθητών/τριών και συμβάλλει στην αναγνώριση **της σημαντικότητας της Β Ξένης Γλώσσας** (για την περίπτωσή μας τα **γαλλικά**) στα σχολεία μας.

Ένα μεγάλο μπράβο και στους γονείς των μαθητών/τριών για την υποστήριξη των παιδιών τους στην καινοτομία και τη μάθηση.

Με εκτίμηση

Αγγελική Κοφίδου

ΣΕΕ Γαλλικής Γλώσσας ΠΕ05

Κεντρικής Μακεδονίας